wannaphong/clean_thaiwikipedia huggingface dataset:
# โอกุสแต็ง-ฌ็อง แฟรแนล
โอกุสแต็ง-ฌ็อง แฟรแนล (, [oɡystɛ̃ ʒɑ̃ fʁɛnɛl]; 10 พฤษภาคม ค.ศ. 1788 – 14 กรกฎาคม ค.ศ. 1827) เป็นนักฟิสิกส์และวิศวกรชาวฝรั่งเศส เป็นผู้คิดค้นเลนส์แฟรแนล และสมการแฟรแนล

โอกุสแต็ง-ฌ็อง แฟรแนลเกิดที่เมืองบรอย (Broglie) ในปี ค.ศ. 1788 เขามีปัญหาด้านการเรียนรู้Augustin-Jean Fresnel - New World Encyclopedia แฟรแนลเข้าเรียนที่โรงเรียนสารพัดช่าง (École Polytechnique) และทำงานเป็นวิศวกร เขามีผลงานด้านทัศนศาสตร์หลายอย่าง รวมถึงการคิดค้นเลนส์แฟรแนลที่ใช้กับประภาคารAugustin-Jean Fresnel -- Encyclopædia Britannica ผลงานชิ้นนี้ทำให้แฟรแนลได้รับเลือกเป็นภาคีสมาชิกราชสมาคมแห่งลอนดอนAugustin Fresnel: Biography - MacTutor History of Mathematics ในปี ค.ศ. 1827 เขาได้รับเหรียญรัมฟอร์ดและเสียชีวิตในปีเดียวกันAugustin Jean Fresnel Facts - Biography - YourDictionary ชื่อของแฟรแนลเป็นหนึ่งใน 72 นักวิทยาศาสตร์ชาวฝรั่งเศสที่ถูกจารึกบนหอไอเฟลAugustin-Jean Fresnel Biography - Profile, Childhood, Life & Timeline
# ภาษาบาเฮา
ภาษาบาเฮา (Bahau language)  มีผู้พูด 19,000 คน ใน พ.ศ. 2550 ในจังหวัดกาลีมันตันตะวันออก จัดอยู่ในตระกูลภาษาออสโตรนีเซียน กลุ่มภาษามลาโย-โพลีเนเซีย สาขาบอร์เนียวเหนือ สาขาย่อยซาราวักเหนือ
# ภาษาบูกัต
ภาษาบูกัต (Bukat language) มีผู้พูด 400 คน ในจังหวัดกาลีมันตันตะวันตก ทางตะวันออกเฉียงเหนือใกล้กับชายแดนรัฐซาราวัก จัดอยู่ในตระกูลภาษาออสโตรนีเซียน กลุ่มภาษามลาโย-โพลีเนเซีย สาขาบอร์เนียวเหนือ สาขาย่อย ซาราวักเหนือ 
 อ้างอิง 
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
หมวดหมู่:ภาษาในประเทศอินโดนีเซีย
# พรรคการดูแลประชาชนแห่งชาติ
พรรคการดูแลประชาชนแห่งชาติ (National People's Concern Party; ภาษาอินโดนีเซีย: Partai Peduli Rakyat Nasional) เป็นพรรคการเมืองในอินโดนีเซีย นำโดยอเมเลีย อัจมัด ยานี ลูกสาวของนายพลอะห์หมัด ยานีhttp://hariansib.com/2008/02/08/partai-peduli-rakyat-nasional-kini-sudah-berdiri-di-33-propinsi/  Partai Peduli Rakyat Nasional Kini Sudah Berdiri di 33 Propinsi (Indonesian Workers and Employers Party Already Established in 33 Provinces), Sinar Indonesia Baru, accessed 2-7-2008http://www.indonesiamemilih.com/partai/view/04 accessed 29 September 2008 (Indonesian) พรรคเข้าร่วมการเลือกตั้ง พ.ศ. 2552 แต่ได้คะแนนน้อยกว่า 2.5% และไม่ได้รับเลือกIndonesian General Election Commission website Official Election ResultsThe Jakarta Post 10 May 2009  Democratic Party controls 26% of parliamentary seats Profil Partai Politik (Profile of Political Parties), Kompas newspaper 14 July 2008 pp. 38-39
อ้างอิง
# วิลเลอบรอร์ต สแน็ล
วิลเลอบรอร์ต สแน็ล ฟัน โรเยิน (Encarta Winkler Prins, Grote Oosthoek, Eerste Nederlandse Systematisch Ingerichte Encyclopaedie; 13 มิถุนายน ค.ศ. 1580บางครั้งระบุปีเกิดผิดเป็น ค.ศ. 1590 หรือ 1591; P.C. Molhuysen and P.J. Blok (edd.), Nieuw Nederlandsch biografisch woordenboek, part 7, Leyden 1927. – 30 ตุลาคม ค.ศ. 1626) หรือ วิลเลอบรอร์ต สแน็ลลียึส  เป็นนักดาราศาสตร์และนักคณิตศาสตร์ชาวดัตช์ เกิดที่เมืองไลเดิน เขาสืบทอดตำแหน่งศาสตราจารย์ด้านคณิตศาสตร์ที่มหาวิทยาลัยไลเดินต่อจากบิดาWillebrord Snell Biography - Profile, Childhood, Life And Timeline และคิดค้นวิธีใหม่ในการวัดเส้นรัศมีของโลกWillebrord van Roijen Snell -- Encyclopædia Britannica นอกจากนี้ เขายังคิดวิธีคำนวณค่าพาย ต่อมาในปี ค.ศ. 1621 เขาค้นพบกฎการหักเหของแสง หรือที่รู้จักในชื่อว่า "กฎของสแน็ล" อย่างไรก็ตาม กฎนี้ได้ถูกค้นพบตั้งแต่ก่อนหน้านี้แล้วในปี ค.ศ. 984 โดยนักวิทยาศาสตร์ชาวมุสลิม อิบน์ ซาห์ลFirst Discovery of the Law of Refraction - HistoryofInformation.comThe  first  steps  for  learning  optics:  Ibn  Sahl’s,  AlHaytham’s  and  Young’s  works  on  refraction  as  typical examples
thumb|Cyclometricus, 1621

 สิ่งสืบเนื่อง 
ชื่อของสแน็ลได้รับเกียรติให้นำไปตั้งเป็นชื่อแอ่งดวงจันทร์Snellius (crater) - Project Gutenberg Consortia Center
# คิลเลอร์ควีน
"คิลเลอร์ควีน"  เป็นเพลงของวงดนตรีร็อกสัญชาติอังกฤษ ควีน เขียนโดยนักร้องนำและมือเปียโน เฟรดดี เมอร์คิวรี เพลงถูกบรรจุในอัลบั้มเชียร์ฮาร์ตแอ็ตแท็ก (1974) และในอัลบั้มรวมเพลง เกรตเทสต์ฮิตส์ ของวงด้วยQueen: Greatest Hits Allmusic. Retrieved 31 August 2011 เมื่อออกเพลงเป็นซิงเกิล "คิลเลอร์ควีน" เป็นเพลงแจ้งเกิดของวง ขึ้นอันดับที่สองในสหราชอาณาจักร และอันดับที่ 12 ในสหรัฐอเมริกาWhitburn, Joel (2006). The Billboard Book of Top 40 Hits. Billboard BooksRoberts, David (2006). British Hit Singles & Albums. London: Guinness World Records Limited เพลงออกเป็นซิงเกิลหน้าเอคู่ (Double-A side) ในสหราชอาณาจักร สหรัฐอเมริกา และแคนาดา (ติดอันดับ 15 ในชาร์ตซิงเกิล อาร์พีเอ็ม 100)Top Singles - Volume 23, No. 14, 31 May 1975  Library and Archives Canada คู่กับเพลง "ฟลิกออกเดอะริสต์" ใน ค.ศ. 1986 เพลงปรากฏในหน้าบีของซิงเกิล "ฮูวอนส์ทูลิฟฟอร์เอฟเวอร์"Who Wants To Live Forever Ultimate Queen. Retrieved 4 September 2011 เพลงแยกตัวออกจากแนวเพลงเมทัลดนตรีหนักแน่นจากสองอัลบั้มแรกของวง และยังเป็นการเริ่มต้นการเขียนเพลงที่มีรูปแบบหลากหลายมากขึ้น ขณะเดียวกัน "คิลเลอร์ควีน" ยังมีแก่นของเสียงที่เป็นจุดขายของวงควีน โดยเฉพาะในเสียงร้องที่พิถีพิถัน
# มาเตออ กอวาชิช
มาเตออ กอวาชิช (เกิด 6 พฤษภาคม ค.ศ. 1994) เป็นนักฟุตบอลชาวโครเอเชีย ปัจจุบันเล่นในตำแหน่งกองกลางให้แก่แมนเชสเตอร์ซิตี สโมสรในพรีเมียร์ลีก และทีมชาติโครเอเชีย

ขณะกอวาชิชมีอายุ 16 ปี เขาได้เริ่มต้นอาชีพนักฟุตบอลกับสโมสรดีนาโมซาเกร็บที่ซึ่งเขาคว้าแชมป์ลีกสองสมัยติดต่อกัน ก่อนจะย้ายไปร่วมสโมสรอินเตอร์มิลานในปี ค.ศ. 2013 กอวาชิชมักจะได้รับการวางตัวในตำแหน่งกองกลางตัวกลางหรือตัวทำเกมจากแนวลึก (deep-lying playmaker) ในช่วงที่อยู่กับสโมสรนี้ แต่เขาก็เป็นกองกลางที่มีความสามารถหลากหลาย โดยได้เล่นในตำแหน่งที่แตกต่างกัน และสามารถปรับตัวเข้ากับการเล่นทางซ้ายและการเล่นเป็นกองกลางตัวรุกได้หากจำเป็น

ส่วนในฐานะนักฟุตบอลทีมชาติ กอวาชิชมีชื่อติดรายชื่อทีมชาติชุดใหญ่ตั้งแต่ปี ค.ศ. 2013 และได้เป็นตัวแทนประเทศในการแข่งขันฟุตบอลโลก 2014 ด้วย
# Hemiorchis
Hemiorchis เป็นสกุลของพืชในวงศ์ขิง มีสมาชิก 3 สปีชีส์ เป็นพืชท้องถิ่นทางตะวันออกของเทือกเขาหิมาลัยจากประเทศเนปาลถึงประเทศพม่า

Hemiorchis burmanica Kurz - ประเทศพม่า
Hemiorchis pantlingii King - รัฐอัสสัม, ประเทศเนปาล, ประเทศภูฏาน, รัฐอรุณาจัลประเทศ, ประเทศพม่า 
Hemiorchis rhodorrhachis K.Schum. in H.G.A.Engler  - รัฐอัสสัม, ประเทศภูฏาน, รัฐอรุณาจัลประเทศ, ประเทศพม่า
# พหุกีฬาสถานชาติโอลิมปิก
พหุกีฬาสถานชาติโอลิมปิก  ตั้งอยู่ที่กรุงพนมเปญ, ประเทศกัมพูชา มีความจุ 50,000 ที่นั่ง แม้ว่าจะมีชื่อนี้ สนามกีฬานี้ไม่เคยเป็นสถานที่แข่งขันในกีฬาโอลิมปิก

ประวัติ
thumbnail|ลานเทนนิสในพหุกีฬาสถานชาติโอลิมปิก
การก่อสร้างศูนย์กีฬาแห่งชาติเริ่มขึ้นใน ค.ศ. 1963 และแล้วเสร็จใน ค.ศ. 1964Khmer Architecture Tours, retrieved 2007-11-25 วัณณ์ โมลีวัณณ์ นักออกแบบ ใช้มูลดินจำนวนมหาศาลเพื่อสร้างสนามกีฬา โดยขุดดินเพื่อปรับพื้นที่ถึง 500,000 ลูกบาศก์เมตรDeconstructing Cambodia's modernist heritage, Asia Times Online; retrieved 2007-11-25

พหุกีฬาสถานชาติโอลิมปิกสร้างขึ้นเพื่อรองรับการจัดแข่งขันกีฬาแหลมทอง 1963 แต่ไม่ได้ใช้ในงานดังกล่าวเนื่องจากความขัดแย้งภายในประเทศ ส่วนในซีเกมส์ 2023 ได้ใช้สนามแห่งนี้ในการแข่งขันฟุตบอลชาย สำหรับพิธีเปิดการแข่งขันนั้นจัดขึ้นที่กีฬาสถานชาติมรดกเตโช

ในยุคเขมรแดง พหุกีฬาสถานชาติโอลิมปิก ถูกใช้เป็นลานสังหารเจ้าหน้าที่สาธารณรัฐเขมร ซึ่งเคยอยู่ใต้บังคับบัญชาลอน นอล จำนวนมากถึงหลายร้อยคน

หลังสมัยเขมรแดงหลายทศวรรษ สิ่งอำนวยความสะดวกของสนามกีฬาถูกปล่อยให้ชำรุดทรุดโทรม จนกระทั่งใน ค.ศ. 2000 สนามกีฬาแห่งนี้ได้รับการพัฒนาใหม่โดยบริษัท Yuanta Group ของไต้หวัน ซึ่งได้ปรับปรุงสนามกีฬาใหม่ และยังได้นำที่ดินในบริเวณนี้ไปพัฒนาเป็นคอนโดมิเนียมและสถานที่เชิงพาณิชย์อีกด้วยIllegal disposals of state property , CambodiaPolitic.org; retrieved 2007-11-25Building Phnom Penh: An Angkorian heritage, Robert Turnbull, International Herald Tribune; retrieved 2007-11-25
# อิกกี อะเซเลีย
อะเมธิสต์ อะเมเลีย เคลลี (เกิด 7 มิถุนายน ค.ศ. 1990) รู้จักกันในชื่อในวงการว่า อิกกี อะเซเลีย  เป็นแร็ปเปอร์ นักแต่งเพลง และนางแบบ ชาวออสเตรเลีย เกิดที่ซิดนีย์ และเติบโตที่เมืองมัลลัมบิมบี อะเซเลียย้ายไปที่สหรัฐอเมริกาขณะอายุ 16 ปี เพื่อทำงานดนตรีฮิปฮอป พักอาศัยอยู่ที่ภาคใต้ของประเทศ เธอเป็นที่จดจำจากสาธารณชนหลังจากมิวสิกวิดีโอเพลง "พุสซี" และ "ทูไทมส์"  ที่เป็นประเด็นถกเถียงในยูทูบ เธอเซ็นสัญญาสังกัดแกรนด์ฮัลเซิลของที.ไอ. ใน ค.ศ. 2012 ซึ่งสนใจเธอจากงานมิกซ์เทปชื่อ อิกนอแรนต์อาร์ต

สตูดิโออัลบั้มแรกของเธอ เดอะนิวคลาสสิก (2014) ขึ้นอันดับหนึ่งบนชาร์ตหลายชาร์ตทั่วโลก และได้รับคำวิจารณ์คละกัน อัลบั้มมีซิงเกิล 5 เพลง ได้แก่ "เวิร์ก" "เบาส์" "เชนจ์ยัวร์ไลฟ์" "แฟนซี" และ "แบล็กวิโดว์" เพลง "แฟนซี" เป็นเพลงดังที่ขึ้นอันดับหนึ่งบนบิลบอร์ดฮอต 100 ทำให้อะเซเลียเป็นแร็ปเปอร์หญิงเดี่ยวคนที่สี่ที่ทำเพลงอันดับหนึ่งได้ นอกจากนี้ อะเซเลียยังปรากฏในเพลง "พรอบเบลิม" ของอะรีอานา กรานเด ขึ้นอันดับสองบนบิลบอร์ดฮอต 100 ติดกับซิงเกิล "แฟนซี" ของเธอ อะเซเลียและเดอะบีเทิลส์เป็นศิลปินที่มีเพลงอันดับหนึ่งและสองพร้อม ๆ กัน นอกจากนี้ อะเซเลียยังเป็นแร็ปเปอร์หญิงที่มีซิงเกิลอันดับหนึ่งนานที่สุดบนชาร์ตบิลบอร์ดฮอต 100 นำหน้าลิลคิม
# แชโดว์โมเซส
"แชโดว์โมเซส" เป็นซิงเกิลของวงดนตรีเมทัลคอร์ชาวอังกฤษ บริงมีเดอะฮอไรซัน และเป็นเพลงลำดับที่หกจากสตูดิโออัลบั้มชุดที่ 4 เซมพิเทอร์นัล เป็นซิงเกิลแรกที่มีสมาชิกคนใหม่ จอร์แดน ฟิช และเป็นซิงเกิลแรกที่ไม่มีอดีตมือกีตาร์ โจนา ไวน์โฮเฟน

 มิวสิกวิดีโอ 
เมื่อวันที่ 22 มกราคม พ.ศ. 2556 ทางวงได้เผยแพร่มิวสิกวิดีโอเพลง "แชโดว์โมเซส" กำกับโดย Fabian Röttger จาก A Nice Idea Everyday ถ่ายทำตามชายฝั่งของเกาะรือเกิน เกาะที่ใหญ่ที่สุดในประเทศเยอรมนี ในสภาพอากาศที่มีหมอกหนาและเต็มไปด้วยหิมะ ที่ต้องถ่ายทำในสภาพอากาศแบบนี้ เพื่อให้เข้ากับเนื้อเพลงท่อนหนึ่งที่ร้องว่า “going nowhere” ตลอดทั้งวิดีโอ ใช้เทคนิคที่เรียกว่า “camera – shift technique” ซึ่งให้ผลคล้ายกับภาพยนตร์สามมิติโดยไม่จำเป็นต้องสวมแว่นตาหรือใช้หน้าจอพิเศษ เนื้อเรื่องของวิดีโอนี้ต่อเนื่องมาจากมิวสิกวิดีโอเพลงสลีปวอล์กกิง หลังจากที่เผยแพร่วิดีโอนี้ ก็ได้รับการขนานนามว่าเป็น "วิดีโอแห่งปี" โดยสมาคมกรรมการวิดีโอเพลง (Music Video Directors Association)
# แยกอรุณอมรินทร์
แยกอรุณอมรินทร์ เป็นสี่แยกจุดตัดระหว่างถนนอรุณอมรินทร์กับถนนสมเด็จพระปิ่นเกล้า ในพื้นที่เขตบางกอกน้อย กรุงเทพมหานคร สถานที่สำคัญใกล้เคียงได้แก่ วัดดุสิดารามวรวิหารและสะพานสมเด็จพระปิ่นเกล้า

 แหล่งข้อมูลอื่น 

อรุณอมรินทร์
อรุณอมรินทร์
# กลุ่มชาติพันธุ์ในอินโดนีเซีย
ในประเทศอินโดนีเซีย มีกลุ่มชาติพันธุ์มากกว่า 300 ชนเผ่า โดย 95% เป็นชาวอินโดนีเซีย โดยกำเนิด
ชาวชวา เป็นกลุ่มชาติพันธุ์ที่ใหญ่ที่สุด ในประเทศ ซึ่งมีสัดส่วนมากเกือบๆ 52% ของสัดส่วนประชากร  ชาวชวามีศูนย์กลางอยู่ที่เกาะชวา แต่มีชาวชวามากกว่าล้านคน ไปตั้งถิ่นฐานตามหมู่เกาะต่างๆในประเทศอินโดนีเซีย เพราะการอพยบเคลื่อนย้าย  นอกจากชาวชวาแล้ว ยังมีชาวซุนดา, มลายู และชาวมาดูรา เรียงตามลำดับสัดส่วนขอประชากร ยังมีกลุ่มชาติพันธุ์เฉพาะแยกย่อยไปอีกเป็นจำนวนมากใน เกาะกาลีมันตัน และเกาะนิวกินี มีเพียงร้อยคน ต่อสัดส่วนจำนวนประชากรทั้งหมดในประเทศ

กลุ่มชาติพันธุ์ ประชากร (ล้านคน) ร้อยละของประชากรทั้งหมด ภูมิภาคที่พบเป็นหลัก ชาวชวา  95.217Kewarganegaraan, Suku Bangsa, Agama dan Bahasa Sehari-hari Penduduk Indonesia - Hasil Sensus Penduduk 2010. Badan Pusat Statistik. 2011. ISBN 978-979-064417-5.  42.00  จังหวัดชวากลาง, จังหวัดชวาตะวันออก, ยกยาการ์ตา, จาการ์ตา, จังหวัดสุมาตราเหนือ, จังหวัดสุมาตราใต้, จังหวัดเบิงกูลู, จังหวัดลัมปุง ชาวซุนดา  30.978  15.41 จังหวัดชวาตะวันออก,จังหวัดบันเติน,จาการ์ตาร์,ลัมปุง ชาวมลายู  6.946  3.45  จังหวัดสุมาตราเหนือ, จังหวัดเรียว, หมู่เกาะเรียว, จังหวัดจัมบี, จังหวัดสุมาตราใต้, หมู่เกาะบังกา-เบอลีตุง, จังหวัดกาลีมันตันตะวันตก ชาวมาดูรา  6.772  3.37  เกาะมาดูรา, ชวาตะวันออก ชาวบาตัก  6.076  3.02  จังหวัดสุมาตราเหนือ, จังหวัดเรียว, จาการ์ตา มีนังกาเบา  5.475  2.72  จังหวัดสุมาตราตะวันตก, จังหวัดเรียว  ชาวเบอตาวี  5.042  2.51  จาการ์ตา, จังหวัดบันเติน, จังหวัดชวาตะวันตก บูกิส  5.010  2.49  จังหวัดซูลาเวซีใต้, จังหวัดซูลาเวซีตะวันออกเฉียงใต้, จังหวัดซูลาเวซีกลาง, จังหวัดกาลีมันตันตะวันออก ชาวอาเจะฮ์  4.419  2.05  จังหวัดอาเจะฮ์ ชาวบันเติน  4.113  2.05  จังหวัดบันเตินชาวบันจาร์  3.496  1.74  จังหวัดกาลีมันตันใต้, จังหวัดกาลีมันตันตะวันออก ชาวบาหลี  3.028  1.51  จังหวัดบาหลี Tionghoa  2.832  1.20  จังหวัดสุมาตราเหนือ, จังหวัดเรียว, หมู่เกาะเรียว, จังหวัดกาลีมันตันตะวันตก, จาการ์ตา, หมู่เกาะบังกา-เบอลีตุง ซาซัค  2.611  1.17  จังหวัดนูซาเติงการาตะวันตก ชาวมากัซซาร์  1.982  0.99  จังหวัดซูลาเวซีใต้ Minahasan  1.900  0.96  จังหวัดซูลาเวซีเหนือ  ชาวจีเรอบน  1.890  0.94  จังหวัดชวาตะวันตก, จังหวัดชวากลาง
# ยงพัล หมอเถื่อนแห่งโลกอธรรม
ยงพัล หมอเถื่อนแห่งโลกอธรรม  เป็นละครโทรทัศน์เกาหลีที่ออกอากาศในปี ค.ศ. 2015 นำแสดงโดยจู วอน และคิม แท-ฮี ออกอากาศทางช่องเอสบีเอสทุกวันพุธและวันพฤหัสบดี เวลา 21.55 น. เป็นจำนวน 20 ตอน เริ่มออกอากาศวันที่ 5 สิงหาคม ค.ศ. 2015

นักแสดง
นักแสดงหลัก
จู วอน เป็น คิม แทฮยอน
ศัลยแพทย์ผู้มากความสามารถ ภายใต้ชื่อยงพัลเขาคือหมอเถื่อน
คิม แท-ฮี เป็น ฮัน ยอจิน
ประธานหญิงของกลุ่มแชโบล ถูกทำให้อยู่ในอาการโคม่า
โจ ฮยอนแจ เป็น ฮัน โดจุน
พี่ชายไม่แท้ของฮัน ยอจิน ซึ่งแย่งตำแหน่งน้องสาวมา
แช จุน-อัน เป็น ลี แชยอง
ภรรยาของฮัน โดจุน

นักแสดงสมทบ
Jung Woong-in เป็นหัวหน้าอี
Stephanie Lee เป็นซินเทีย
Song Kyung-chul เป็นโดชุล
Ahn Se-ha เป็นมันซิก
Bae Hye-sun เป็นพยาบาลฮวัง
Jo Bok-rae เป็นปาร์คแทยอง
Cha Soon-bae as Chief Shin
Kim Mi-kyung as Charge nurse, surgery
โอ นา-รา as Charge nurse, intensive care
Park Pal-young as Hospital director
Park Hye-soo as Kim So-hyun
Do Yong-gu as Tae-hyun's father
Kim Na-woon as Tae-hyun's mother
Nam Myung-ryul as Chae-young's father
Jang Gwang as Chairman Go
Yoo Seung-mok as Detective Lee
Jo Hwi as Detective Kim
Kim Dong-seok
Lee Jooyeon
Choi Min as Sung Hoon (cameo ep 1&2)

เรตติ้ง
ตอนวันออกอากาศส่วนแบ่งผู้ชมเฉลี่ยเรตติ้ง TNmSAGB Nielsenทั่วประเทศกรุงโซลและปริมณฑลทั่วประเทศกรุงโซลและปริมณฑล1 5 สิงหาคม พ.ศ. 2558 9.2% (อันดับที่ 9) 11.2% (อันดับที่ 5) 11.6% (อันดับที่ 4) 12.9% (อันดับที่ 3)2 6 สิงหาคม พ.ศ. 2558 11.8% (อันดับที่ 5) 14.9% (อันดับที่ 3) 14.1% (อันดับที่ 3) 16.0% (อันดับที่ 3)3 12 สิงหาคม พ.ศ. 2558 12.5% (อันดับที่ 5) 15.8% (อันดับที่ 3) 14.5% (อันดับที่ 3) 16.3% (อันดับที่ 3)4 13 สิงหาคม พ.ศ. 2558 15.3% (อันดับที่ 3) 18.8% (อันดับที่ 2) 16.3% (อันดับที่ 3) 17.8% (อันดับที่ 2)5 19 สิงหาคม พ.ศ. 2558 16.4% (อันดับที่ 3) 19.4% (อันดับที่ 2) 18.0% (อันดับที่ 2) 20.3% (อันดับที่ 2)6 20 สิงหาคม พ.ศ. 2558 18.1% (อันดับที่ 3) 20.7% (อันดับที่ 2) 20.4% (อันดับที่ 2) 22.2% (อันดับที่ 2)7 26 สิงหาคม พ.ศ. 2558 17.1% (อันดับที่ 3) 21.2% (อันดับที่ 2) 19.2% (อันดับที่ 2) 21.4% (อันดับที่ 1)8 27 สิงหาคม พ.ศ. 2558 18.4% (อันดับที่ 2) 21.9% (อันดับที่ 1) 20.5% (อันดับที่ 2) 22.8% (อันดับที่ 2)9 2 กันยายน พ.ศ. 2558 15.7% (อันดับที่ 4) 18.2% (อันดับที่ 2) 17.0% (อันดับที่ 3) 19.1% (อันดับที่ 2)10 3 กันยายน พ.ศ. 255816.3% (อันดับที่ 2)19.3% (อันดับที่ 2)17.4% (อันดับที่ 2)19.3% (อันดับที่ 2)11 9 กันยายน พ.ศ. 255815.9% (อันดับที่ 3)18.4% (อันดับที่ 2)19.3% (อันดับที่ 2)21.7% (อันดับที่ 2)12 10 กันยายน พ.ศ. 255818.2% (อันดับที่ 2)21.3% (อันดับที่ 2)19.1% (อันดับที่ 2)21.0% (อันดับที่ 2)13 16 กันยายน พ.ศ. 255818.0% (อันดับที่ 2)21.0% (อันดับที่ 2)21.5% (อันดับที่ 2)23.7% (อันดับที่ 1)14 17 กันยายน พ.ศ. 255819.5% (อันดับที่ 2)21.8% (อันดับที่ 2)20.9% (อันดับที่ 2)22.3% (อันดับที่ 2)15 23 กันยายน พ.ศ. 255817.8% (อันดับที่ 2)20.0% (อันดับที่ 2)20.0% (อันดับที่ 2)22.3% (อันดับที่ 2)16 24 กันยายน พ.ศ. 255819.2% (อันดับที่ 2)21.0% (อันดับที่ 2)20.2% (อันดับที่ 2)22.3% (อันดับที่ 2)17 30 กันยายน พ.ศ. 255816.4% (อันดับที่ 3)18.2% (อันดับที่ 2)18.4% (อันดับที่ 3)	20.0% (อันดับที่ 2)18 01 ตุลาคม พ.ศ. 255819.6% (อันดับที่ 2)	21.4% (อันดับที่ 2)20.4% (อันดับที่ 2)21.6% (อันดับที่ 2) เฉลี่ย  	

สัญลักษณ์
-ตอนที่มีเรตติ้งต่ำสุด
-ตอนที่มีเรตติ้งสูงสุด
# ถนนสิบสามห้าง
ถนนสิบสามห้าง  และ ถนนบวรนิเวศน์  เป็นถนนสายเล็ก ๆ ตั้งอยู่ในย่านบางลำพู แขวงตลาดยอด เขตพระนคร กรุงเทพมหานคร โดยถนนสิบสามห้าง เป็นถนนที่สร้างขึ้นมาตั้งแต่รัชสมัยรัชกาลที่ 5 โดยมีที่มาจากกลุ่มพ่อค้ากลุ่มหนึ่งในมณฑลกวางตุ้ง ประเทศจีน ซึ่งเริ่มต้นมีห้างร้านอยู่ทั้งสิ้น 13 ห้าง ได้รวมตัวกันเพื่อเข้าช่วยเหลือซึ่งกันและกันในด้านการค้าและอื่น ๆ มีตึกทำการอยู่ที่มณฑลกวางตุ้ง

ต่อมาเมื่อชาวจีนเข้ามาจับจองทำกิจการค้าที่บางลำพู ได้นำวิธีการนี้มาใช้ และได้สร้างอาคารซึ่งมีลักษณะเหมือนอาคารที่ทำการสมาคมเช่นเดียวกันนี้ขึ้นที่บางลำพู แม้ภายหลังเมื่ออาคารดังกล่าวจะถูกรื้อถอน แต่ชื่อสิบสามห้างยังคงอยู่ และได้กลายเป็นชื่อถนนที่เคยเป็นที่ตั้งอาคารสมาคม ศันสนีย์ วีระศิลป์ชัย. (2551). ชื่อบ้านนามเมืองในกรุงเทพฯ. พิมพ์ครั้งที่ 7. มติชน : กรุงเทพฯ 

นอกจากนี้แล้ว ถนนสิบสามห้างในช่วงกึ่งพุทธกาล (พ.ศ. 2500) เป็นแหล่งชุมนุมของวัยรุ่นเช่นเดียวกับสยามสแควร์ในปัจจุบัน เพราะเป็นแหล่งของร้านอาหารจำนวนมาก ที่เปิดกันจนถึงช่วงดึก และยังมีร้านไอศกรีมซึ่งเป็นสิ่งที่หารับประทานยากในสมัยนั้น รวมถึงยังมีบริการโทรทัศน์เปิดให้กับลูกค้าได้ดูอีกด้วย ซึ่งนับว่าเป็นนวัตกรรมใหม่อีกอย่างหนึ่ง

ถนนสิบสามห้างได้รับการกล่าวถึงในภาพยนตร์เรื่อง 2499 อันธพาลครองเมือง ภาพยนตร์ไทยในปี พ.ศ. 2540 ด้วยเป็นฉากหลังสำคัญในเนื้อเรื่องที่ตัวละครต่าง ๆ ในเรื่องยกพวกตีกัน

ถนนสิบสามห้างและถนนบวรนิเวศน์ยังเป็นวงเวียนที่เป็นจุดบรรจบกันของถนนตะนาว, ถนนรามบุตรี และถนนตานี และเกาะกลางถนนยังเป็นสวนสาธารณะขนาดเล็กในลักษณะของสวนหย่อม สร้างขึ้นเมื่อประมาณปี พ.ศ. 2519 จากเดิมที่เคยเป็นคลอง ต่อมาได้มีการถมที่เพื่อสร้างเป็นถนน โดยกองสวนสาธารณะ สำนักสวัสดิการสังคม กรุงเทพมหานคร มีขนาดความกว้าง 13.70 เมตร ยาว 102.10 เมตร รวมเนื้อที่ทั้งหมดประมาณ 1,844 ตารางเมตร (1 ไร่ 52 ตารางวา)

สถานที่สำคัญใกล้เคียง
วัดบวรนิเวศวิหาร
ถนนข้าวสาร
ที่ทำการไปรษณีย์บางลำภูบน
# จังหวัดซีสถานและบาโลชิสถาน
จังหวัดซีสถานและบาโลชิสถาน  เป้นจังหวัดที่ใหญ่เป็นอันดับ 2 จากทั้งหมด 31 จังหวัด โดยพื้นที่ 180,726 ตารางกิโลเมตร เป็นรองเพียงจังหวัดเคร์มอน ตั้งอยู่ทางตะวันออกเฉียงใต้ของประเทศ ซึ่งมีชายแดนติดประเทศอัฟกานิสถานและปากีสถาน และมีนครซอเฮดอนเป็นเมืองหลัก

ในช่วงที่มีการเก็บสำมะโนแห่งชาติใน ค.ศ. 2006 จังหวัดนี้มีประชากร 2,349,049 คนใน 468,025 ครัวเรือน จากนั้นสำมะโนใน ค.ศ. 2011 ระบุจำนวนไว้ที่ 2,534,327 คนใน 587,921 ครัวเรือน และสำมะโนล่าสุดใน ค.ศ. 2016 ประชากรเพิ่มขึ้นเป็น 2,775,014 คนใน 704,888 ครัวเรือน

ชาวบาโลจเป็นประชากรส่วนใหญ่และชาวเปอร์เซียซีสถานเป็นชนกลุ่มน้อย มีชุมชนชาวเคิร์ดขนาดเล็ก (ที่ราบสูงตะวันออกและใกล้อีรอนแชฮร์)

เขตบริหาร
400px
+ ประวัติประชากรในจังหวัดซีสถานและบาโลชิสถาน เขตบริหาร  2006  2011  2016 เทศมณฑลแบมพูร์1  —  —  — เทศมณฑลชอร์แบฮอร์  214,017  264,051  283,204 เทศมณฑลแดลกอน1  —  62,813  67,857 เทศมณฑลแดชทียอรี2  —  —  — เทศมณฑลแฟนูจ3  —  —  49,161 เทศมณฑลโกลแชน4  —  —  — เทศมณฑลฮอมูน5  —  —  41,017 เทศมณฑลฮีร์แมนด์5  —  65,471  63,979 เทศมณฑลอีรอนแชฮร์  264,226  219,796  254,314 เทศมณฑลฆอช  161,918  155,652  173,821 เทศมณฑลโคนอแรก  68,605  82,001  98,212 เทศมณฑลลอชอร์3  —  —  — เทศมณฑลเมฮ์เรสถาน6  —  62,756  70,579 เทศมณฑลมีร์จอเวฮ์7  —  —  45,357 เทศมณฑลนีกแชฮร์  185,355  212,963  141,894 เทศมณฑลนีมรูซ5  —  —  48,471 เทศมณฑลแกสเรแกนด์8  —  —  61,076 เทศมณฑลรอสก์9  —  —  — เทศมณฑลแซรอวอน  239,950  175,728  191,661 เทศมณฑลแซร์บอซ  162,960  164,557  186,165 เทศมณฑลซีบและซูรอน4  —  73,189  85,095 เทศมณฑลแทฟทอน10  —  —  — เทศมณฑลซอโบล  317,357  259,356  165,666 เทศมณฑลซอเฮดอน  663,822  660,575  672,589 เทศมณฑลแซรอบอด11  —  —  — เทศมณฑลเซแฮก  70,839  75,419  74,896 รวม  2,349,049  2,534,327  2,775,014
# อุตตม สาวนายน
อุตตม สาวนายน (เกิด 19 พฤษภาคม พ.ศ. 2503) เป็นนักการเมืองชาวไทย เคยดํารงตําแหน่งประธานกรรมการนโยบาย หัวหน้าพรรค รองหัวหน้าพรรคพลังประชารัฐ และหัวหน้าพรรคสร้างอนาคตไทย อดีตเคยดำรงตำแหน่งรัฐมนตรีว่าการกระทรวงการคลัง รัฐมนตรีว่าการกระทรวงอุตสาหกรรม รัฐมนตรีว่าการกระทรวงเทคโนโลยีสารสนเทศและการสื่อสาร และอดีตอธิการบดีมหาวิทยาลัยกรุงเทพ

 ประวัติ 
อุตตม สาวนายน เกิดเมื่อวันที่ 19 พฤษภาคม 2503 เป็นบุตรของนายเล็ก กับนางยาหยี สาวนายน จบประถมศึกษาและมัธยมศึกษาตอนต้นจาก โรงเรียนสาธิตจุฬาลงกรณ์มหาวิทยาลัย จบปริญญาตรี สาขาวิศวกรรมไฟฟ้า จากมหาวิทยาลัยบราวน์ สหรัฐอเมริกา ปริญญาโท สาขาบริหารธุรกิจ (การเงินและธุรกิจระหว่างประเทศ) Kellogg School of Management, มหาวิทยาลัยนอร์ทเวสเทิร์น สหรัฐอเมริกา ปริญญาเอก สาขาบริหารการเงิน School of Management, University of Massachusetts Amherst สหรัฐอเมริกา

ด้านครอบครัว สมรสกับ นางอิชยา สาวนายน โดยไม่มีบุตร-ธิดา

 การทำงาน 
อุตตม เป็นผู้บริหารสถาบันการเงินเอกชน ต่อมาทำงานเป็นอาจารย์ในสถาบันอุดมศึกษา เคยเป็นรองคณบดี ฝ่ายวิชาการและอาจารย์ประจำสาขาการเงิน คณะบริหารธุรกิจ สถาบันบัณฑิตพัฒนบริหารศาสตร์ และได้รับแต่งตั้งเป็นอธิการบดีมหาวิทยาลัยกรุงเทพ ในเดือนมิถุนายน 2558
อุตตม เคยเป็นที่ปรึกษารัฐมนตรีว่าการกระทรวงการคลัง (ดร.สมคิด จาตุศรีพิทักษ์) และผู้ช่วยรัฐมนตรีประจำสำนักนายกรัฐมนตรี ต่อมาในปี พ.ศ. 2558 เขาได้รับแต่งตั้งเป็นรัฐมนตรีว่าการกระทรวงเทคโนโลยีสารสนเทศและการสื่อสาร ในรัฐบาลของพลเอกประยุทธ์ จันทร์โอชา แต่ได้ยื่นหนังสือลาออกเมื่อวันที่ 12 กันยายน พ.ศ. 2559 เพื่อให้มีการแต่งตั้งรัฐมนตรีว่าการกระทรวงดิจิทัลเพื่อเศรษฐกิจและสังคมซึ่งเป็นกระทรวงที่จะจัดตั้งขึ้นใหม่ ภายหลังจากการยื่นลาออกได้รับแต่งตั้งเป็นที่ปรึกษานายกรัฐมนตรี ในวันที่ 15 กันยายน พ.ศ. 2559

ในเดือนธันวาคม พ.ศ. 2559 เขาได้รับแต่งตั้งให้ดำรงตำแหน่งรัฐมนตรีว่าการกระทรวงอุตสาหกรรม

ในรัฐบาลพลเอก ประยุทธ์ จันทร์โอชา เขาได้รับแต่งตั้งเป็นรัฐมนตรีว่าการกระทรวงการคลัง เป็นกรรมการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 อดีตรัฐมนตรีว่าการกระทรวงอุตสาหกรรม ต่อมาเขาได้ลาออกจากพรรคพลังประชารัฐพลังประชารัฐ : กลุ่ม "4 กุมาร" ลาออกจากสมาชิก พปชร. แต่ยังไม่ทิ้งเก้าอี้ รมต. ไม่คิดตั้งพรรคใหม่  รวมทั้งได้ลาออกจากตำแหน่งรัฐมนตรีในเวลาต่อมาปรับ ครม. ประยุทธ์ 2/2 : สมคิด กับ “4 กุมาร” อ้าง “จากกันด้วยดี” หลังยื่นใบลาออกจาก ครม. มีผลทันที 16 ก.ค.

ในปี 2565 เขาได้รับเลือกเป็นหัวหน้าพรรคสร้างอนาคตไทยพรรคสร้างอนาคตไทย: อุตตมเป็นหัวหน้าพรรคคนแรก ประกาศดึงสมคิด จาตุศรีพิทักษ์ เป็นแคนดิเดตนายกฯ ต่อมาในเดือนมกราคม พ.ศ. 2566 เขาและนายสนธิรัตน์ สนธิจิรวงศ์ ได้ย้ายกลับไปร่วมงานกับพรรคพลังประชารัฐ"บิ๊กปัอม" เปิดตัว "อุตตม-สนธิรัตน์-พล.อ.วิชญ์" กลับพลังประชารัฐ วางตัวช่วยด้านเศรษฐกิจ และได้ถูกแต่งตั้งให้ดำรงตำแหน่งรองหัวหน้าพรรคพลังประชารัฐ

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนที่พิเศษ ๑ ข หน้า ๒, ๒๒ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๐, เล่ม ๑๓๔ ตอนที่ ๔๗ ข หน้า ๑๓, ๒๘ กันยายน ๒๕๖๐
# อ็องรี ลา ฟงแตน
นอกจากงานด้านกฎหมายและสันติภาพแล้ว ลา ฟงแตนได้ร่วมกับปอล อ็อตเล ก่อตั้งสหพันธ์สารสนเทศและเอกสารหลักฐานระหว่างประเทศ (International Federation for Information and Documentation) ซึ่งมีวัตถุประสงค์เพื่อรวบรวมข้อมูลทุกอย่างในโลก และเป็นต้นแบบของอินเทอร์เน็ตในเวลาต่อมา
# แฮมเบอร์เกอร์ (นิตยสาร)
แฮมเบอร์เกอร์ เป็นนิตยสารรายปักษ์ ของบริษัท เดย์ โพเอทส์ จำกัด ซึ่งก่อตั้งโดยวงศ์ทนง ชัยณรงค์สิงห์ เป็นนิตยสารบันเทิงที่นำเสนอเรื่องราวเกี่ยวกับวงการบันเทิงไทย เช่น ภาพยนตร์, ดนตรี และโทรทัศน์ 

 ประวัติ 
นิตยสารแฮมเบอร์เกอร์ ก่อตั้งโดยวงศ์ทนง ชัยณรงค์สิงห์ เมื่อเดือนสิงหาคม พ.ศ. 2545 บนปกของนิตยสารแฮมเบอร์เกอร์ ฉบับปฐมฤกษ์ เรียงรายด้วยบุคคลแห่งวงการบันเทิงไทย 10 ชีวิต ที่กำลังมีผลงานโดดเด่นเป็นที่น่าจับตาในเวลานั้น ทั้งรุ่นใหญ่ รุ่นกลาง และรุ่นเล็ก เช่น สุเชาว์ พงษ์วิไล, พิสมัย วิไลศักดิ์, สุวัจนี ไชยมุสิก, สุกัญญา มิเกล, อภิสิทธิ์ โอภาสเอี่ยมลิขิต, สมชาย เข็มกลัด, วนิดา เฟลเวอร์, ธีรดนัย สุวรรณหอม, อัษฎาวุธ เหลืองสุนทร และสุวินิต ปัญจมะวัต ในหัวข้อ "บุคคลบันเทิงผู้มีความน่าสนใจแห่งปี" มาขึ้นปกร่วมกันในทุกการครบรอบ 1 ปี

ในเดือนกุมภาพันธ์ พ.ศ. 2549 ได้มีการแปลงเพิ่มเนื้อหาให้หลากหลายครอบคลุมยิ่งขึ้น เพิ่มเรื่องราวของแฟชั่น ความงาม และช้อปปิ้งเข้ามาเล็กน้อย ก่อนจะค่อย ๆ ปรับปรุงและพัฒนาเนื้อหาไปตามยุคสมัย

จนกระทั่งในแฮมเบอรฺเกอร์ ฉบับที่ 101 ประจำเดือนพฤศจิกายน 2550 หน้าปกเจษฎาภรณ์ ผลดี ที่ถือเป็นการปรับรูปโฉมครั้งใหม่ ด้วยการเพิ่มคอลัมน์แนะนำร้านอาหาร สัตว์เลี้ยงคนดัง เปิดบ้านดารา คอลัมน์เกี่ยวกับสุขภาพและความงาม เป็นต้น

รวมไปถึงการแจกรางวัลแฮมเบอร์เกอร์อวอร์ดส์ ด้านวงการบันเทิงในรอบปี 2545 ซึ่งเป็นการจัดทำขึ้นเป็นครั้งแรก โดยมีจุดประสงค์เพื่อให้กำลังใจแก่ผู้สร้างสรรค์ผลงาน เป็นกระจกสะท้อนภาพรวม และยกระดับมาตรฐานของวงการบันเทิงไทย